b'\n_START_ARTICLE_\nIlluminati\n_START_SECTION_\nOr\xc3\xadgens\n_START_PARAGRAPH_\nL\'Ordre dels Il\xc2\xb7luminats de Baviera va ser fundada la nit del 30 d\'abril a l\'1 de maig de 1776 (vig\xc3\xadlia de la famosa nit de Walpurgis), en un bosc prop d\'Ingolstadt (Baviera), al sud d\'Alemanya, on un petit grup de joves van establir els prop\xc3\xb2sits de la societat, i i van jurar complir-los. Nom\xc3\xa9s se\'n sap la identitat de tres: Adam Weishaupt, Max Merz i Anton von Massenhausen. El fet que no es s\xc3\xa0piga qui hi era aquella nit ha estat el causant d\'especulacions pel que fa al nombre d\'homes que van crear l\'orde, algunes diuen que van ser nom\xc3\xa9s quatre i unes altres diuen que tretze._NEWLINE_Despr\xc3\xa9s de la fundaci\xc3\xb3, Adam Weishaupt (que es va proclamar a ell mateix amb el nom simb\xc3\xb2lic de Spartacus) va atraure els primers adeptes, l\'estudiant de Munic Franz Xavier von Zwack i el bar\xc3\xb3 protestant de Hannover Adolph von Knigge (Frater Phil\xc3\xb3n), que ja estava iniciat a la ma\xc3\xa7oneria i que posteriorment va crear el Ritual dels Il\xc2\xb7luminats de Baviera, al costat de Weishaupt a qui va introduir a la l\xc3\xb2gia de Munic._NEWLINE_Gr\xc3\xa0cies a les habilitats de Von Knigge, els Illuminati r\xc3\xa0pidament es van escampar per Alemanya, \xc3\x80ustria, Hongria, Su\xc3\xafssa, Fran\xc3\xa7a, It\xc3\xa0lia i uns altres llocs d\'Europa, afiliant a personalitats de la talla de Herder (Damasus), Goethe (Abaris), Cagliostro, el Comte de Mirabeau (Le\xc3\xb2nides) i el llegendari alquimista Comte de Saint Germain, entre molts m\xc3\xa9s. Alguns nobles com els ducs de Saxe-Weimar i el de Saxe-Gotha, els pr\xc3\xadnceps Ferdinand de Brunswick i Karl de Hessen, el comte de Stolberg i el bar\xc3\xb3 de Karl Theodor von Dalberg, tamb\xc3\xa9 van ser a la iniciaci\xc3\xb3 il\xc2\xb7luminada._NEWLINE_Animat pel seu \xc3\xa8xit a reclutar un gran nombre de pensadors, fil\xc3\xb2sofs, artistes, pol\xc3\xadtics, banquers, analistes, etc., Adam Weishaupt es va afiliar a la ma\xc3\xa7oneria per mitj\xc3\xa0 de Von Knigge, i va ordenar-ne la infiltraci\xc3\xb3 i el domini,_NEWLINE_El 16 de juliol de 1782, en una reuni\xc3\xb3 de la ma\xc3\xa7oneria continental que va tenir lloc al convent de Wilhelmsbad, els Illuminati van intentar unificar i controlar sota la seva autoritat totes les branques de la ma\xc3\xa7oneria. Tot i que ja a\'havien infiltrat en les l\xc3\xb2gies de tota Europa, la Gran L\xc3\xb2gia d\'Anglaterra, el Gran Orient de Fran\xc3\xa7a i els il\xc2\xb7luminats te\xc3\xb2sofs de Swedenborg no van donar suport als plans de Weishaupt. Es van adonar de les intencions d\'aquest grup, i del conflicte entre els seus principis i els de la Ma\xc3\xa7oneria. La Instituci\xc3\xb3 Ma\xc3\xa7\xc3\xb2nica va decidir fer oposici\xc3\xb3 directa contra els Illuminati._NEWLINE_A causa del frac\xc3\xa0s d\'aquest moviment, Von Knigge va renunciar pensant que ja no tenia sentit seguir amb els plans i es va retirar a Bremen on va passar els seus darrers anys. Mentrestant Weishaupt rebia les ofensives dels ma\xc3\xa7ons d\'Anglaterra per haver dit que La Gran L\xc3\xb2gia de Londres va ser creada el 1717 per clergues protestants que no estaven iniciats en la ma\xc3\xa7oneria. \xc3\x89s a dir, que va ser fundada per profans sense const\xc3\xa0ncies ni documents v\xc3\xa0lids.\n_START_SECTION_\nDissoluci\xc3\xb3\n_START_PARAGRAPH_\nEl 22 de juny del 1784, el pr\xc3\xadncep elector de Baviera, el duc Karl Theodor es va adonar del perill que els Illuminati eren per a l\'Esgl\xc3\xa9sia cat\xc3\xb2lica i les monarquies. Va fer un edicte contra aquests, la ma\xc3\xa7oneria, i en general qualsevol societat no autoritzada per la llei (englobant a les dues institucions com si tinguessin una naturalesa comuna, malgrat l\'important conflicte que ja existia en aquell moment entre els Iluminati i els Ma\xc3\xa7ons). Weishaupt va ser destitu\xc3\xaft de la seva c\xc3\xa0tedra, se\'n va anar a l\'exili de Ratisbona per dirigir l\'Ordee des de l\'estranger sota la protecci\xc3\xb3 del duc de Saxe. El 1785, l\'edicte es va confirmar, i aix\xc3\xad es va comen\xc3\xa7ar a les persecucions i arrestos dels membres de la societat._NEWLINE_Els plans m\xc3\xa9s secrets dels Illuminati van ser revelats per casualitat la nit del 10 de juliol del 1784, quan un missatger de Weishaupt identificat com l\'abat Lanz, va morir inesperadament a causa d\'un llamp. El seu cad\xc3\xa0ver va ser portat a la capella de Sant Emmer per habitants de la zona. Entre els seus h\xc3\xa0bits es van trobar els importants documents que tractaven sobre els plans secrets de la conquesta mundial. La policia de Baviera va indagar els detalls de la conspiraci\xc3\xb3, i li va dir a l\'emperador Francesc I del Sacre Imperi Romanogerm\xc3\xa0nic. El complot era contra totes les monarquies, especialment la de Fran\xc3\xa7a, on m\xc3\xa9s tard, el 1789, hi hauria la revoluci\xc3\xb3 francesa._NEWLINE_Els documents van ser publicats pel govern bavar\xc3\xa8s, alertant aix\xc3\xad a la noblesa i el clergat d\'Europa, per\xc3\xb2, poc despr\xc3\xa9s es van conv\xc3\xa8ncer que la conspiraci\xc3\xb3 havia estat destru\xc3\xafda a causa de la dissoluci\xc3\xb3 oficial dels Illuminati, amb el desterrament de Weishaupt i la detenci\xc3\xb3 de nombrosos adeptes. La casa de Von Zwack va ser investigada i gran part de la literatura  del grup va ser descoberta.\n_START_SECTION_\nTeories de conspiraci\xc3\xb3\n_START_PARAGRAPH_\nFins al dia d\'avui, en nombroses obres s\'han divulgat certes teories en les quals els Illuminati, despr\xc3\xa9s de subsistir despr\xc3\xa9s de la seva prohibici\xc3\xb3, i a causa de la seva dedicada infiltraci\xc3\xb3 en la ma\xc3\xa7oneria, serien responsables d\'un gran nombre de successos importants com ara la Revoluci\xc3\xb3 francesa, les Guerres Mundials i fins i tot els atemptats de l\'11 de setembre de 2001 i les posteriors guerres a l\'Afganistan i l\'Iraq.\n_START_SECTION_\nEls Illuminati en la cultura popular\n_START_PARAGRAPH_\nEls Illuminati apareixen repetides vegades en novel\xc2\xb7les populars, com per exemple en la Trilogia-Illuminati de Robert Shea i Robert Anton Wilson, al p\xc3\xa8ndol de Foucault d\'Umberto Eco, o en l\'obra \xc3\x80ngels i dimonis de Dan Brown. Aqu\xc3\xad s\xc3\xb3n representats com malfactors sinistres, opacs productors de complots o diab\xc3\xb2lics conspiradors mundials, ja que els autors esmentats generalment no prenen dades sobre la personalitat real de l\'ordre basats en fonts hist\xc3\xb2riques, sin\xc3\xb3 predominantment de les especulacions conspiratives que circulen al voltant dels Illuminati._NEWLINE_Aix\xc3\xad que de cap manera era l\'objectiu dels Illuminati provocar un Fi del M\xc3\xb3n de manera literal o f\xc3\xadsica, sin\xc3\xb3 m\xc3\xa9s aviat pol\xc3\xadtica (recordem el "Novus Ordo Seclorum"), com per exemple en la formulaci\xc3\xb3 de Robert Anton Wilson de "fer de l\'escatologia alguna cosa immanent ". Tampoc eren membres Bernini o Galileo Galilei, com diu Brown, ja que aquests van morir un segle abans de la fundaci\xc3\xb3 dels Illuminati, ni tampoc pertanyien a una l\xc3\xadnia de tradici\xc3\xb3 mil\xc2\xb7len\xc3\xa0ria des dels druides celtes fins Assassins i Templers amb l\'objectiu de trobar el " Umbilicus mundi ".'